《一丛花 楼头望五亩园梨花》
清代·张令仪

堤边柳色但藏鸦。载酒向谁家。红桥断板斜阳外，清池涸、草长鸣蛙。

雨泣烟笼，何人曾见，一树冷梨花。

当时犹记旧繁华。回首思无涯。瑶岛仙人归去也，荒台榭、空锁烟霞。

寂寞亭轩，流莺独啭，燕剪一双斜。

作者简介：张令仪，字柔嘉，桐城人。文端公英三女，同县姚士封室。有《蠹窗诗集》。